Ferielejligheder i Cap Esterel Ferielejligheder i Cap Esterel
OmrådebeskrivelseCap Esterel er en ferieby beliggende direkte ud til Middelhavet i Agay, kun 8 km fra byen St. Raphaël.
Cap Esterel blev opført i 1990 og er en bilfri ferieby og derfor yderst velegnet til børnefamilier, idet alle faciliteter er indenfor gåafstand. I højsæsonen er området ydermere forbundet af et lille tog, der også går ned til stranden. Feriebyen består af 1431 lejligheder fordelt i 2 forskellige områder kaldet "Village" og "Hameau".
Lejlighederne er typisk på 2 eller 3 værelser, alle med balkon eller terrasse og nogle med en lille have, og udsigt til enten Middelhavet, golfbanen, de forskellige swimmingpools eller Esterelbjergene.
Le Village består af en central plads med restauranter og diverse aktiviteter, så som yoga, fitness, markedsdag, etc. Fra pladsen er der adgang til en gågade med restauranter, barer, små butikker, bager og supermarked. Nedenfor pladsen ligger de forskellige svømmebassiner deriblandt bølge-bassin og spa.
I Cap Esterel er der også mulighed for at spille golf (9 huller), tennis, udlejning af cykler etc.
Le Hameau ligger godt placeret i grønne omgivelser, og emmer af ro og feriestemning. Lejlighederne i Le Hameau har adgang til deres egne private pools, supermarked, bager og apotek.
Cap Esterel ligger i amtet Var, hvor der er mulighed for alskens udflugter og aktiviteter, bla.: Havkayak, mountainbike, landevejscykling, vandreture, besøg på lokale vingårde, olivengårde, biavlere mm. Endeligt er der 50 km til Saint Tropez, 30 km til Cannes og 70 km til "Gorges de Verdon" også kaldet Sydfrankrigs Gran Canyon.
×LejlighedsbekrivelserKommer snart, for mere information www.hmj-france.com
×Kontakt informationerFor flere informationer kontakt os venligst via nedenstående mail eller telefon. Vores kontor i Antibes er åbent mandag til fredag 9.00-12.00 og 14h00–18h00, og kontoret er åbent alle dage undtagen lørdag fra kl 9.30 – 18.00.